CELEX: 32006R0698
Language: hu
Date: 2006-05-05 00:00:00
Title: A Bizottság 698/2006/EK rendelete ( 2006. május 5. ) az 530/1999/EK tanácsi rendeletnek a munkaerőköltség-felvételi és a strukturális keresetfelvételi statisztikák tekintetében történő végrehajtásáról   (EGT vonatkozású szöveg)

6.5.2006   
            
            
               HU
            
            
               Az Európai Unió Hivatalos Lapja
            
            
               L 121/30
            
         
      A BIZOTTSÁG 698/2006/EK RENDELETE
   
   (2006. május 5.)
   az 530/1999/EK tanácsi rendeletnek a munkaerőköltség-felvételi és a strukturális keresetfelvételi statisztikák tekintetében történő végrehajtásáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a strukturális keresetfelvételi statisztikákról és a munkaerőköltség-felvételi statisztikákról szóló, 1999. március 9-i 530/1999/EK tanácsi rendeletre (1) és különösen annak 11. cikke iv. pontjára,
   mivel:
   
               (1)
            
            
               Az 530/1999/EK rendelet végrehajtási intézkedéseit a 452/2000/EK (2) és a 72/2002/EK (3) bizottsági rendelet tartalmazza, amelyek meghatározzák az egyes referencia-időszakok után a Bizottsághoz (Eurostathoz) továbbítandó minőségjelentések tartalmát és értékelési kritériumait.
            
         
               (2)
            
            
               A minőségjelentésben található információnak bizonyos változókra kell utalniuk. Ezeket a változókat az 1726/1999/EK bizottsági rendelet (4) és az 1916/2000/EK bizottsági rendelet (5) határozta meg.
            
         
               (3)
            
            
               A strukturális keresetfelvételi statisztikák és a munkaerőköltség-felvételi statisztikák minőségellenőrzési intézkedéseit meg kell változtatni az 1726/1999/EK és az 1916/2000/EK rendeleteket módosító 1737/2005/EK és 1738/2005/EK rendeletek következményeképpen. Az érthetőség kedvéért, valamint a nemzeti statisztikai hivatalokra nehezedő teher csökkentése érdekében harmonizálni kell továbbá a munkaerőköltség-felvételi és keresetfelvételi statisztikák minőségértékelését is.
            
         
               (4)
            
            
               Ezért ennek megfelelően a 452/2000/EK és a 72/2002/EK rendelet helyébe ez a rendelet lép.
            
         
               (5)
            
            
               Az e rendeletben előírt intézkedések összhangban vannak a statisztikai programbizottság véleményével,
            
         ELFOGADTA EZT A RENDELETET:
   1. cikk
   (1)   Az 530/1999/EK rendelet 10. cikkének (2) bekezdésében hivatkozott minőségjelentés tartalma és értékelési kritériumai e rendelet mellékletében találhatók.
   Az e rendelet mellékletében megállapított változók az 1726/1999/EK I. és II. mellékletében és az 1916/2000/EK rendelet I. és II. mellékletében vannak meghatározva.
   (2)   A mellékletben megállapított információkat közölni kell, amennyiben a strukturális keresetfelvételi statisztikákat és a munkaerőköltség-felvételi statisztikákat, a munkaerő-felmérést, a vállalkozások szerkezeti statisztikáját és a nemzeti számlákat érintő közösségi jogszabályokban szereplő eltérések ezt lehetővé teszik.
   2. cikk
   A minőségjelentést az Eurostatnak legkésőbb azon referencia-időszak végétől számított 24 hónap elteltével kell megküldeni, amelyre vonatkozóan az adatokat gyűjtötték, amennyiben a melléklet másképpen nem rendelkezik.
   3. cikk
   A 452/2000/EK és a 72/2002/EK rendelet hatályát veszti.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. május 5-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 63., 1999.3.12., 6. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (2)  HL L 55., 2000.2.29., 53. o.
   
      (3)  HL L 15., 2002.1.17., 7. o.
   
      (4)  HL L 203., 1999.8.3., 28. o. A legutóbb az 1737/2005/EK rendelettel (HL L 279., 2005.10.22., 11. o.) módosított rendelet.
   
      (5)  HL L 229., 2000.9.9., 3. o. A legutóbb az 1738/2005/EK rendelettel (HL L 279., 2005.10.22., 32. o.) módosított rendelet.
   
      MELLÉKLET
      A strukturális keresetfelvételi statisztikák és a munkaerőköltség-felvételi statisztikák minőségéről szóló jelentések tartalma és értékelése
      A minőségről szóló jelentések az Európai Statisztikai Rendszer (ESS) mind a hat dimenziójáról tájékoztatnak, úgymint relevancia, megbízhatóság, időszerűség és pontosság, hozzáférhetőség, átláthatóság, összehasonlíthatóság, koherencia.
      1.   Relevancia
      A „relevancia” az a fokmérő, amely megmutatja, hogy a statisztikák milyen mértékig elégítik ki a jelenlegi és a lehetséges felhasználói igényeket. Megmutatja, hogy az igényelt statisztikák mindegyike elkészült-e, valamint annak mértékét, hogy az alkalmazott koncepciók (fogalommeghatározások, besorolások stb.) milyen mértékben felelnek meg a felhasználók kívánalmainak.
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák:
      
                  —
               
               
                  a fő hazai felhasználók összefoglalóját,
               
            
                  —
               
               
                  fő igényeik ismertetését, ideértve a felajánlott adatokkal való megelégedettségük szintjének értékelését,
               
            
                  —
               
               
                  bármely hiányosság (teljesség) vagy olyan rész leírását, amelyet a felhasználók többé nem tekintenek relevánsnak (redundancia), a teljességre való tekintettel, a hiányzó változókat és a változók hiányzó lebontásait egyértelműen ismertetni kell.
               
            A fő hazai felhasználókra és fő igényeikre – köztük a felhasználói megelégedettségről szóló információ szolgáltatására – vonatkozó tételek szerepeltetése önkéntes jellegű.
      E rendelet 2. cikkétől eltérve, a felkínált adatokkal való megelégedettség szintjére vonatkozó, önkéntesen nyújtott információt – amennyiben van ilyen – legkésőbb a referencia-időszak lejártát követő 36 hónap elteltével kell továbbítani az Eurostatnak.
      2.   Pontosság
      A pontosság általános statisztikai értelemben azt jelenti, hogy a számítások vagy becslések mennyire közelítenek az érintett változó pontos vagy valós értékéhez.
      2.1.   Mintavételi hibák
      A pontosság jeleként a relatív szórást (1) mindkét felmérés kulcsfontosságú változóira ki kell számítani és továbbítani kell.
      
                  1.
               
               
                  A munkaerőköltség-felvételi statisztikák esetében a relatív szórást a következő változókra kell kiszámítani és értékét továbbítani:
                  
                               
                           
                           
                              „éves munkaerő-költség” (2)
                              
                              és
                           
                        
                               
                           
                           
                              „óránkénti munkaerőköltség” (3).
                           
                        A populáció egészére vonatkozó relatív szórástól eltekintve mindkét változó esetében különféle relatív szórásértékeket kell hozzáférhetővé tenni a következő egyéni lebontásokban:
                  
                              —
                           
                           
                              NACE nemzetgazdasági ágak,
                           
                        
                              —
                           
                           
                              NUTS 1. szint (szükség esetén),
                           
                        
                              —
                           
                           
                              méretsáv (1–9 (szükség esetén), 10–49, 50–249, 250–499, 500–999, 1 000+).
                           
                        
            
                  2.
               
               
                  A strukturális keresetfelvételi statisztikák esetében a relatív szórást a következő változókra kell kiszámítani és értékét továbbítani:
                  
                               
                           
                           
                              „tárgyhavi bruttó kereset” (4)
                              
                              és
                           
                        
                               
                           
                           
                              „tárgyhavi bruttó átlagórabér” (5).
                           
                        A populáció egészére vonatkozó relatív szórástól eltekintve mindkét változó esetében hozzáférhetővé kell tenni különféle relatív szórásértékeket a következő egyéni lebontásokban:
                  
                              —
                           
                           
                              főállású (nőkre és férfiakra külön lebontva) és részmunkaidős alkalmazottak,
                           
                        
                              —
                           
                           
                              NACE nemzetgazdasági ágak,
                           
                        
                              —
                           
                           
                              foglalkozás (ISCO-88 egy számjegyű szinten),
                           
                        
                              —
                           
                           
                              korcsoport (20 alatt, 20–29, 30–39, 40–49, 50–59, 60 és felette),
                           
                        
                              —
                           
                           
                              NUTS 1. szint (szükség esetén),
                           
                        
                              —
                           
                           
                              iskolai végzettség szintje (ISCED 0–6),
                           
                        
                              —
                           
                           
                              a vállalkozás méretsávja (1–9 (szükség esetén), 10–49, 50–249, 250–499, 500-999, 1 000+).
                           
                        
            Az iskolázottság szintje szerinti lebontás önkéntes jellegű.
      Továbbá a tagállamokkal közösen megállapítottaknak megfelelően a tagállamok továbbítják az európai szintű közzétételi program többdimenziós táblázatainak azon celláinak listáját, amelyeket nem tekintenek elégséges mértékben megbízhatónak.
      Amennyiben nem véletlenszerű mintavételt alkalmaznak, leírást kell adni a pontatlanságért felelős azon lehetséges forrásokról, amelyek az alkalmazott mintavételi technika miatt keletkeznek, és ha rendelkezésre áll, helyette a becslésekre gyakorolt hatásukat kell megadni.
      2.2.   Nem mintavételi hibák
      2.2.1.   Lefedettségi hibák
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések a lefedettséggel kapcsolatos következő információkat tartalmazzák értelemszerűen:
      
                  —
               
               
                  a referencia- és a tanulmányozott populáció közötti bármiféle eltérés leírása,
               
            
                  —
               
               
                  a lefedettségi hiány és a lefedettségi többlet (6) becsült értéke a referenciapopuláció esetében.
               
            2.2.2.   Mérési és feldolgozási hibák
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések a mérési és feldolgozási hibákkal kapcsolatos következő információkat tartalmazzák értelemszerűen (7):
      
                  —
               
               
                  információ azokról a változókról, amelyek esetében figyelmen kívül nem hagyható mérési és feldolgozási hibák léptek fel,
               
            
                  —
               
               
                  információ a (figyelmen kívül nem hagyható) mérési és feldolgozási hibák fő forrásairól, a becslések pontosságára gyakorolt hatásukról, és ha rendelkezésre áll, a javításukra alkalmazott módszerekről.
               
            2.2.3.   A válaszok hiányából eredő hibák
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések a válaszok hiányából eredő hibákkal kapcsolatos következő információkat tartalmazza értelemszerűen:
      
                  —
               
               
                  egységszintű válaszolási arány (8),
               
            
                  —
               
               
                  tételszintű javítási-pótlási arány (9) és a javítás és pótlás által az „éves munkaerőköltség” és a „tárgyhavi bruttó kereset” változó becslésének pontosságára gyakorolt hatás, ahogyan a 2.1. fejezetben értelemszerűen meghatározásra került,
               
            
                  —
               
               
                  átfogó javítási-pótlási arány (10); amennyiben az információ nem hozzáférhető valamennyi kötelező változó esetében, a számítást azon kötelező változók alapján kell elvégezni, amelyeknél a szükséges információ rendelkezésre áll.
               
            2.2.4.   A modellfeltevésből származó hibák
      Amennyiben modellezést alkalmaznak, a strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák az alkalmazott modellek leírását és jelzést a becslésekre gyakorolt hatásukra (pl. a változó összértékének becsült aránya), legalább az „éves munkaerőköltség” és a „tárgyhavi bruttó kereset” változó esetében, ahogyan a 2.1. fejezetben értelemszerűen meghatározásra került.
      Különös hangsúlyt kell fektetni a nem mintavételi hibák javítására szolgáló modellekre, mint például az összes kért méretosztály vagy a NACE nemzetgazdasági ágak egységeinek lefedése, az egységszintű nemválaszolás kiigazítását szolgáló javítás-pótlás vagy bruttósítás.
      3.   Időbeli pontosság és időszerűség
      Az időbeli pontosság egy előre bejelentett közlési időpont (a hivatalos tájékoztatási naptárban jogszabályok vagy előzetes megállapodások alapján közzétett határidő) és a tényleges közlés időpontja közötti eltérés.
      Az információ „időszerűsége” a hozzáférhetőség és az általa leírt esemény vagy jelenség között eltelt időt tükrözi.
      3.1.   Időbeli pontosság
      Az időbeli pontossággal kapcsolatos problémák megértése és megoldása érdekében információt kell közölni a felmérés nemzeti szintű végrehajtásának folyamatáról, különös hangsúlyt fektetve a tervezett és megvalósult időpontok közötti megfelelésre:
      
                  —
               
               
                  a válaszadóknak a válasz megküldésére megszabott határidők, ideértve a visszahívásokat és az utánkövetést is,
               
            
                  —
               
               
                  a terepmunka időszaka,
               
            
                  —
               
               
                  az adatfeldolgozás időszaka,
               
            
                  —
               
               
                  az első eredmények közzétételének időpontjai.
               
            3.2.   Időszerűség
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák az adat kibocsátása és az adat referencia-időszaka között eltelt időre nemzeti szinten vonatkozó információt.
      4.   Hozzáférhetőség és áttekinthetőség
      A „hozzáférhetőség” azokra a fizikai körülményekre utal, amelyek között a felhasználók adatokhoz juthatnak: hol találhatók, hogyan rendelhetők meg, mennyi a teljesítési idő, megfelelő marketingfeltételek (szerzői jog stb.), mikro- és makroadatok hozzáférhetősége, különféle formátumok és adathordozók (nyomtatott forma, fájlok, CD-ROM, Internet …) stb.
      Az „áttekinthetőség” az érthetőség fokára utal, beleértve az adat információs környezetét, vagyis hogy az adatot kísérik-e megfelelő metaadatok, illusztrációk, mint például grafikonok és térképek, hogy az adat minőségére vonatkozó információ hozzáférhető-e (beleértve a felhasználás korlátozását), továbbá utal a további segítség mértékére.
      E rendelet 2. cikkétől eltérve, a hozzáférhetőséggel és áttekinthetőséggel kapcsolatos információt legkésőbb a referencia-időszak lejártát követő 36 hónap elteltével kell továbbítani az Eurostatnak.
      4.1.   Hozzáférhetőség
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések az eredmények terjesztésének módjával kapcsolatos következő információkat tartalmazzák értelemszerűen:
      
                  —
               
               
                  a fő eredmények, közöttük a szöveggel, ábrával, térképpel stb. kiegészített kiadványok közzétételére való utalások,
               
            
                  —
               
               
                  információ arról, hogy mely eredményeket – ha voltak ilyenek – küldtek meg a mintában szereplő adatközlő egységeknek.
               
            4.2.   Áttekinthetőség
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések az eredmények érthetőségével és a metaadatok hozzáférhetőségével kapcsolatos következő információkat tartalmazzák értelemszerűen:
      
                  —
               
               
                  a szolgáltatott metaadatok leírását és hivatkozásait,
               
            
                  —
               
               
                  a szolgáltatott statisztikákra vonatkozó fő módszertani dokumentumok hivatkozásait,
               
            
                  —
               
               
                  a nemzeti statisztikai hivatalok által annak érdekében végzett fő műveletek leírását, hogy tájékoztassák a felhasználókat az adatokhoz való hozzáférés módjairól.
               
            5.   Összehasonlíthatóság
      Az „összehasonlíthatóság” célja az alkalmazott statisztikai koncepciók és mérési eszközök/eljárások különbségei hatásának mérése, amikor a statisztikákat földrajzi területek, nem földrajzi területek vagy időbeliség tekintetében hasonlítják össze.
      5.1.   Földrajzi összehasonlíthatóság
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák a nemzeti és európai koncepció közötti különbségekre vonatkozó információt, ilyenek különösen a statisztikai egységek, populációk, referenciaidők, a változók osztályozása és fogalommeghatározása, valamint a becslésekre gyakorolt hatásuk.
      5.2.   Időbeli összehasonlíthatóság
      A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák azokat az információkat, amelyek a fogalommeghatározások, a lefedettség és a módszerek korábbi felmérésekhez viszonyított változtatásaival, valamint becslésekre gyakorolt hatásaikkal kapcsolatosak. A fogalommeghatározások, lefedettség és módszerek változtatásaival kapcsolatos információt nem kell megküldeni, ha ezeket a változásokat a közösségi jogi aktusok módosításai idézik elő.
      6.   Koherencia
      A statisztikák „koherenciája” az a pontosságuk, amely alapján különféle módokon és célokra megbízhatóan egyesíthetők. Mindazonáltal általában egyszerűbb a koherencia hiányára utaló eseteket találni, mint bizonyítani a koherencia meglétét.
      A strukturális munkaerőköltség-felvételi statisztikák és a keresetfelvételi statisztikák hasonló vagy akár azonos változóit alkalmazó források a következők: a munkaerő-felmérés (MEF), a vállalkozások szerkezeti statisztikája (SBS), a munkaerőköltség-index (LCI) és a nemzeti számlák (NSZ). A strukturális munkaerőköltség-felvételi statisztikákról és a keresetfelvételi statisztikákról szóló minőségjelentések értelemszerűen tartalmazzák az ezen forrásokból származó és a következőkben említett változók összesített és NACE nemzetgazdasági ágakra lebontott értékeit, valamint ha az értékek jelentősen eltérnek, utalást ennek okaira.
      
                  1.
               
               
                  A strukturális munkaerőköltség-felvételi statisztikák esetében összehasonlítást kell végezni a következők között:
                  
                              —
                           
                           
                              a referenciaévben ténylegesen ledolgozott órák száma alkalmazottanként kimutatva (11), valamint a főállásban ténylegesen ledolgozott órák átlaga MEF-évenként, szintén alkalmazottankénti kimutatásban,
                           
                        
                              —
                           
                           
                              a „bérek és jövedelmek” változója alkalmazottanként kimutatva (12), valamint ugyanez a változó SBS-alkalmazottankénti kimutatásban,
                           
                        
                              —
                           
                           
                              az „óránkénti munkaerőköltség” változójának átlagos éves növekedési aránya (13), valamint a ki nem igazított LCI átlagos éves növekedési aránya; a növekedési arányoknak utalniuk kell a felmérés és az előző felmérés referenciaévére,
                           
                        
                              —
                           
                           
                              a „munkavállalói jövedelem” változója alkalmazottanként kimutatva (14), valamint az NSZ azonos változója.
                           
                        
            
                  2.
               
               
                  A strukturális keresetfelvételi statisztikák esetében összehasonlítást kell végezni a következők között:
                  
                              —
                           
                           
                              a „tárgyévi bruttó kereset” változója alkalmazottanként kimutatva (15), valamint az NSZ „bérek és jövedelmek” változója alkalmazottankénti kimutatásban.
                           
                        
            
         (1)  A relatív szórás a becslés varianciája négyzetgyökének és várt értékének hányadosaként számítható. Becsült értékét a mintavételi variancia becslése négyzetgyökének és becsült átlagának hányadosaként adják meg. A relatív szórást meghatározó arány számlálóját és nevezőjét a relatív szórás keletkező értékével együtt egyaránt meg kell adni. A mintavételi variancia becslésénél figyelembe kell venni a mintavétel kialakítását.
      
         (2)  Összes D (összes munkaerőköltség), az 1726/1999/EK rendelet I. mellékletének D1., D2., D3. és D4. kódja értéke összegének és a D5. kód értékének különbsége.
      
         (3)  Összes D (összes munkaerőköltség), az 1726/1999/EK rendelet I. mellékletének D1., D2., D3. és D4. kódja értéke összegének és a D5. kód értékének különbsége osztva a B1 kód értékével
      
         (4)  4.2. kód (tárgyhavi bruttó kereset) az 1916/2000/EK rendelet I. melléklete szerint.
      
         (5)  4.3. kód az 1926/2000/EK rendelet I. melléklete szerint.
      
         (6)  A „lefedettségi hiány” azokra az egységekre utal, amelyeket hiba folytán nem foglaltak be a keretbe. A „lefedettségi többlet” a megfigyelési körön ténylegesen kívül eső vagy a gyakorlatban nem létező egységekre vonatkozik.
      
         (7)  A mérési hibák az adatgyűjtés folyamán bekövetkező hibák. Mérési hibák számos forrásból származhatnak, ideértve a felmérés eszközét, a válaszadót, az információs rendszert, az adatgyűjtés módszerét és a kérdezőbiztost. A feldolgozási hibák az adatgyűjtést követő feldolgozás során bekövetkező hibák, ilyenek például adatrögzítési, kódolási, javítási, súlyozási és táblázatkészítési hibák.
      
         (8)  Az egységszintű válaszolási arány a válaszok számának az érintett válaszadók számához viszonyított, százalékban kifejezett aránya.
      
         (9)  A tételszintű javítási-pótlási arány jelöli egy meghatározott változó javított vagy pótolt értékeinek az ezen változó értékének teljes számához viszonyított, százalékban kifejezett arányát.
      
         (10)  Az átfogó javítási-pótlási arány jelöli az összes javított vagy pótolt változónak az ezen változók értékének teljes számához viszonyított, százalékban kifejezett arányát.
      
         (11)  A B1. kód és az A1. kód értékének hányadosa az 1726/1999/EK rendelet I. mellékletében.
      
         (12)  A D11. kód és az A1. kód értékének hányadosa az 1726/1999 rendelet I. mellékletében.
      
         (13)  A 2.1. fejezetben meghatározottak szerint.
      
         (14)  A D1. kód és az A1. kód értékének hányadosa az 1726/1999/EK rendelet I. mellékletében.
      
         (15)  A 4.1. kód és az alkalmazottak számának hányadosa az 1916/2000/EK rendelet I. mellékletében.